# *Yhtiökokous on tilaisuus, joka on muodollisesti toteutettava oikein. Siksi siihen on syytä valmistautua huolella ja jos on odotettavissa, että kokouksesta tulee vaikea, on hyvä ottaa puheenjohtajaksi ulkopuolinen, kokenut ammattilainen.*

# Puheenjohtajan esityslista; yhtiökokous

1. Kokouksen avaaminen ja puheenjohtajan valinta

Hallituksen puheenjohtaja toivottaa kaikki tervetulleiksi Yritys Oy:n varsinaiseen yhtiökokoukseen ja toteaa kokouksen avatuksi.

Hallituksen puheenjohtaja XX ehdottaa YY:tä kokouksen puheenjohtajaksi. Ellei muita ehdokkaita ole, toteaa XX YY:n tulleen valituksi.

YY: Kiitän luottamuksesta.

1. Sihteerin valinta

YY: Kutsun kokouksen sihteeriksi ZZ:n.

1. Osakkeenomistajien läsnäolon toteaminen

Seuraavaksi tulee todeta läsnäolijat.

Totean, että on laadittu lista läsnä olevista äänioikeutetuista osakkeenomistajista ja sen perusteella laaditaan ääniluettelo, joka vahvistetaan ja liitetään pöytäkirjaan.

Muista läsnäolijoista on laadittu luettelo, joka sekin liitetään pöytäkirjaan.

*Osakkailla on oikeus avustajaan. Hallituksen jäsenillä, toimitusjohtajalla ja tilintarkastajalla on oikeus olla läsnä yhtiökokouksessa. Muilta osin kokous voi päättää, sallitaanko muiden läsnäolo.*

1. Pöytäkirjan tarkastajien valitseminen

Seuraavaksi tulee valita pöytäkirjan tarkastajat.

Pyydän tekemään ehdotuksia.

XY ehdottaa AA ja BB.

Onko muita ehdotuksia / ei tunnu olevan.

Totean, että AA ja BB on valittu pöytäkirjan tarkastajiksi.

1. Kahden ääntenlaskijan valitseminen

Seuraavaksi tulee valita kaksi ääntenlaskijaa. Pyydän ehdotuksia.

*Tulee välttää ääntenlaskijoiden valitsemista pöytäkirjan tarkastajiksi, jottei kokousta jouduta keskeyttämään ääntenlaskennan ajaksi.*

RS ehdottaa:

Ehdotan, että ääntenlaskijoiksi valitaan HH ja MM.

Onko muita ehdotuksia?

Totean, että HH ja MM on valittu ääntenlaskijoiksi.

1. Kokouksen laillisuus ja päätösvaltaisuus

Seuraavana asiana on kokouksen laillisuuden ja päätösvaltaisuuden toteaminen.

* yhtiöjärjestyksen 7 § kuuluu seuraavasti:
Kutsu yhtiökokoukseen on toimitettava osakkeenomistajille aikaisintaan kaksi kuukautta ja viimeistään yksi viikko ennen yhtiökokousta postitetuilla kirjeillä.

Kokouskutsut on lähetetty 1.3.20xx osakkeenomistajille kirjeinä.

Kokouskutsua (ei lueta) ei tarvinne lukea.

Voitaneen todeta, että yhtiökokous on yhtiöjärjestyksen mukaisesti kokoon kutsuttu ja päätösvaltainen.

Todetaan.

1. Esityslistan hyväksyminen

Yhtiökokouksessa käsiteltävien asioiden käsittelyjärjestyksen osalta totean, että osanottajille on jaettu esityslista ja ehdotan, että asiat käsitellään esityslistan mukaisessa järjestyksessä.

Hyväksyttäneen / hyväksytään

1. Seuraavana asiana on tilinpäätöksen ja tilintarkastuskertomuksen esittäminen vuodelta 20xx.

Yritys Oy:n tilinpäätös, joka käsittää tuloslaskelman, taseen ja toimintakertomuksen, sisältyy kokouksen osanottajille jaettuun materiaaliin. Alkuperäiset tilinpäätösasiakirjat ovat puheenjohtajalla.

Tilinpäätösasiakirjat ovat olleet nähtävinä yhtiön konttorissa viikkoa ennen yhtiökokousta ja niistä on lähetetty kopiot sitä pyytäneille osakkeenomistajille.

Tilinpäätösasiakirjoja ei tarvinne lukea. Sen sijaan luen tilintarkastuskertomuksen.

*Puheenjohtaja lukee tilintarkastuskertomuksen.*

Seuraavaksi annan puheenvuoron Tj ES:lle.

Toimitusjohtaja ES:n katsaus

*Yleiskeskustelua*

Halutaanko asian johdosta keskustella?

Keskustelu päättynyt.

1. Seuraavana asiana meillä on yhtiön tuloslaskelman ja taseen vahvistaminen

Ehdotan, että yhtiön tuloslaskelma ja tase vahvistetaan.

Vahvistettaneen – vahvistetaan.

1. Seuraavaksi päätetään toimenpiteistä, joihin vahvistetun taseen mukainen voitto tai tappio antaa aihetta.

Hallitus esittää, että yhtiö ei jaa osinkoa vuodelta 20xx, ja että tilikauden voitto siirretään voitto- / tappiotilille.

1. Vastuuvapauden myöntäminen hallituksen jäsenille ja toimitusjohtajalle vuodelta 20xx.

Viitaten tilintarkastuskertomukseen ehdotan, että vastuuvapaus myönnetään.

Myönnettäneen – myönnetään.

1. Hallituksen jäsenten palkkioista päättäminen

Pyydän tekemään ehdotuksia.

NN ehdottaa:

Ehdotan, että hallituksen puheenjohtajalle maksetaan korvausta 20.000 euroa vuodessa ja hallituksen jäsenille 10.000 euroa vuodessa ja että heidän matkakustannuksensa korvataan verohallituksen ohjeen mukaisiin enimmäismääriin *(tai yhtiön matkustussäännön mukaisesti)*. Todetaan, että hallituksen jäsenille ei makseta erillistä kokouspalkkiota.

Onko muita ehdotuksia?

Ellei, totean, että NN:n ehdotus on tullut hyväksytyksi.

1. Tilintarkastajien palkkion määrääminen tilikauden tarkastamisesta

NY ehdottaa, että tilintarkastajille maksetaan kohtuullisen laskun mukaan.

Hyväksyttäneen? - Hyväksytään

1. Hallituksen jäsenten lukumäärästä päättäminen

Ilmoitan, että yhtiöjärjestyksen mukaan hallitukseen kuuluu vähintään kolme ja enintään 8 jäsentä. Tällä hetkellä hallitukseen kuuluu 4 jäsentä.

Pyydän ehdotuksia.

EE ehdottaa:

Ehdotan, että hallituksen jäsenten lukumääräksi vahvistetaan 5.

Onko muita ehdotuksia?

Ellei, totean, että hallituksen jäsenten lukumääräksi on päätetty 5.

1. Hallituksen jäsenten valitseminen

Todetaan, että hallitukseen kuuluvat tällä hetkellä…

Pyydän ehdotuksia

RS ehdottaa:

Ehdotan hallituksen jäseniksi HH, TY, LN, EA ja JA.

Onko muita ehdotuksia?

Ellei, totean, että hallituksen jäseniksi on valittu HH, TY, LN, EA ja JA.

1. **Valitaan yhtiölle tilintarkastaja ja varatilintarkastaja toistaiseksi**

Todetaan, että yhtiön tilintarkastajaksi on toistaiseksi valittu ”Tilintarkastusyhteisö XX”, jossa yhteisön päävastuullisena tilintarkastajana toimii KHT RT

1. Kokouksen päättäminen

Koska muita asioita ei ollut, kiitän läsnä olleita osakkaita ja päätän kokouksen.